ئەیاز زاخۆیی

ئەیاز یوسف ئەحمەد ناسراو بە ئەیاز زاخۆیی (١٩٦١ لە زاخۆ – ٢٠ی کانوونی دووەمی ١٩٨٦ لە مووسڵ)چەند نھێنییەکی ژیانی ئەیاز زاخۆیی ئاشکرا دەکرێن، ماڵپەڕی ڕووداو، ٢١ی کانوونی دووەمی ٢٠١٧ بڵاوکراوەتەوە.شتە نە بیسراوەکان لەبارەی ژیانی ئەیاز زاخۆیی لەم دێکیۆمێنتارییە دا بزانەر، کەناڵی یوتیووبی ڕادیۆی تۆڕی میدیاییی ڕووداو، لە ڕۆژی ١٥ی تەممووزی ٢٠١٩ بڵاوکراوەتەوە. گۆرانیێژی کورد بوو. گۆرانییەکانی بە شێوەزاری بادینی دەگووت، ناوبراو لە ساڵانی ھەشتاکانی سەددەی بیستەم دەرکەوت و ناوبانگی پەیدا کرد.

 ژیان 
ئەیاز راخۆیی لە ساڵی ١٩٦١ زاخۆ لەدایکبووە. قۆناغی سەرەتاییی و ناوەندیی لە قوتابخانەی ئەحمەدی خانی لە بەدرخان خوێندووە. پاشان چووەتە ئامادەییی کشتوکاڵی زاخۆ، دواتریش ناچارکراوە بچێتە سەربازی لە بەغدا.

لە سەرەتای ساڵانی ١٩٨٠دا، ئەیاز زاخۆیی لە وێستگەی کوردی لە بەغدا گۆرانییەکانی تۆمار کردووە و خاوەنی ٣٣ بەرھەمی تۆمارکراوە. گۆرانییەکانی "من دیت جارا عەولی"، "لاندک"، "بەس خۆ گرانکە"، "ئەڤین دایێ"، "دێ بھەژینە"، "کەڤۆک"، "چوخک"، "سرودانەڤرۆز"، "سرودا شەھید"، "چیبکەم ئەز"، "ھیڤی" و "گۆڤەندە" لە دیارترین گۆرانییەکانی ناوبراوە.لە ساڵیادی کۆچی دوایی ھونەرمەند ئەیاز یوسف زاخۆیی، ماڵپەڕی گوڵان میدیا، بڵاوکراوەتەوە لە ٢٠ی کانوونی دووەمی ٢٠٢٠.

ئەیاز لەگەڵ چەندین شاعیر کاری ھاوبەشیان ئەنجام داوە بۆ سازکردنی گۆرانییەکان، لەوانە: (عەبدولعەزیز سلێمان، بەشار محەممەد، سەگڤان عەبدولحەکیم، بەدرخان سندی، عەبدوڵا حوسێن و. ھتد) بوون. جگە لەو گۆرانییانەی لەگەڵ تیپی دھۆک تۆماری کردوون، سێ کاسێتی دیکەشی لە تۆمارگەی «تۆمار» تۆمار کردووە. ھەروەھا چەند گۆرانییەکی بە دوو قۆڵی لەگەڵ ھونەرمەند ئەردەوان زاخۆیی گوتووە. لە ساڵی ١٩٨٢ لە زاخۆ کاسێتێکی تۆمارکردووە کە چەند گۆرانییەک بوو، لەوانە: «ئەگەر دنیا ھەمی گۆلبن، ھای بەردەبەردەک، چ تەڤنە، مەقامی مێرەمێ و بەستەی پازنیل».

ئەیاز زاخۆیی لە ساڵی ١٩٨٦ لە نەخۆشخانەیەکی مووسڵ کۆچی دوایی کرد، لەسەر داوای خۆی لە زاخۆ بە خاک سپێردرا.٣٤ سال بسەر وەغەرکرنا ھونەرمەند ئەیاز زاخۆیی دا دەربازبوون ، ماڵپەڕی ئێن ئارتی، لە ٢٠ی کانوونی دووەمی ٢٠٢٠ بڵاوکراوەتەوە.

 ئەمانەش ببینە 

 پێڕستی کەسایەتییە کوردەکان

 سەرچاوەکان 

پۆل:گۆرانیبێژانی پیاوی کورد
پۆل:لەدایکبووانی ١٩٦١
پۆل:مردووانی ١٩٨٦
پۆل:گۆرانیبێژان بە زمانی کوردی
پۆل:خەڵکی زاخۆ